Zulkifly Amirudin

Ts. Zulkifly Amirudin (lahir 31 Disember 1983) merupakan seorang Pensyarah Kanan, Penerbit, Pengarah Animasi, juru animasi dan pelakon suara animasi dan usahawan media dari Malaysia. Beliau pernah terlibat dalam penerbitan siri animasi tempatan Alif & Sofia, disamping siri animasi tempatan dan luar negara lain. Zulkifly merupakan pengasas Zingy Media, syarikat produksi kreatif, serta Zingy TV, platform penstriman video hiburan berfokus untuk kanak-kanak. Beliau turut aktif mengajar animasi dengan menjadi pensyarah sambilan atau jemputan di kolej dan universiti awam serta swasta tempatan, dan aktif berkongsi pengetahuan di dalam bidang animasi di media sosial. Pengalaman dan kepakaran beliau di dalam bidang Art & Media (AM) diiktiraf oleh Lembaga Teknologis Malaysia, dan menggunapakai gelaran Teknologis atau Ts. Dia juga lantang menentang pereka kreatif lain dan lebih memilih mengguna AI daripada membayar pereka kreatif sebenar.

 Pendidikan 
Zulkifly dilahirkan di Klang, Selangor, dan kemudiannya membesar di Kuala Selangor dan Sabak Bernam. Beliau mendapat pendidikan di Sekolah Menengah Kebangsaan Tunku Abd Rahman Putra, dengan mengambil jurusan Sains Tulen. Seterusnya beliau mengikuti Program Matrikulasi dengan mengambil jurusan Sains Fizikal di Kolej Teknologi Timur, Sepang.

Pendedahan terhadap komputer dan teknologi maklumat sejak dari kecil menjadikan beliau amat berminat di dalam bidang multimedia. Seterusnya beliau melanjutkan pelajaran dalam Ijazah Sarjana Muda Sains, Teknologi Multimedia di Universiti Malaysia Sabah. Setelah mengumpul pengalaman, beliau melanjutkan pengajian Sarjana Seni, Komunikasi Visual dan Media Baharu di Universiti Teknologi MARA.

Kini beliau sedang melanjutkan pengajian di peringkat kedoktoran di Universiti Teknologi MARA. 

 Kerjaya animasi 
Pada Disember 2005, Zulkifly mula menceburi industri animasi dengan menjalani latihan industri di sebuah syarikat animasi tempatan, Inspidea Sdn Bhd. Di bawah bimbingan dan didikan, beliau mendapat ilmu yang tepat dalam produksi animasi. Seterusnya beliau ditawarkan bekerja sebagai Junior Animator di syarikat yang sama setelah tamat menjalani Latihan Industri dan bergraduasi dari Universiti Malaysia Sabah. Kerja ini memberi peluang kepada beliau untuk terlibat dalam pembikinan pelbagai jenis animasi bagi pasaran dalam negeri dan antarabangsa. 'Setelah beberapa tahun, Zulkifly berpeluang dipertanggungjawabkan mengemudi pasukan animator kecil, seterusnya menjadi Assistant Supervisor dalam produksi animasi.

Pada Jun 2012, Zulkifly memulakan perniagaan sendiri dengan mengasaskan KapMedia, perniagaan rekaan grafik, cetakan, multimedia dan animasi. Pada 2013, KapMedia berpeluang membentangkan idea di Intellectual Property Creator's Challenge (IPCC) 2013 anjuran Perbadanan Kemajuan Ekonomi Digital Malaysia. Beliau kembali menyertai Inspidea pada tahun 2014 sebagai penyelia animasi bagi menghasilkan siri animasi luar negara. Pengalaman menjalankan perniagaan sendiri mendewasakan beliau dengan cabaran perniagaan dan menyeimbangkan dengan perjalanan produksi.

Pada Mac 2019, Zulkifly kembali ke industri animasi dengan menyertai Blindspot Studios Sdn Bhd sebagai Pengarah Animasi bagi siri animasi Alif & Sofia. Beliau bersama krew syarikat tersebut berusaha gigih menghasilkan 104 episod dalam tempoh yang ditetapkan. Pengalaman yang ditimba selama ini digunakan sebaiknya untuk mengemudi produksi animasi ini. Pada Januari 2021, beliau diberi kepercayaan mengemudi produksi sebagai Pengurus Produksi syarikat. Selain animasi Alif & Sofia, syarikat turut menghasilkan beberapa animasi lain.

Pada Ogos 2021, beliau menyertai Lil Critter Workshop sebagai Penolong Pengarah Animasi untuk membantu penyeliaan bagi 3 buah projek animasi. 

Beliau kembali menyertai Inspidea pada Jun 2023 sebagai Penyelia Animasi. Disamping menyelia kualiti animasi, beliau ditugaskan mengemudi Program Latihan Dalaman (Internal Training Program) yang membantu "re-skill & up-skill" tenaga pekerja, dan memberi latihan kepada bakat baharu terutamanya pelajar latihan industri dan pekerja siswazah baharu.

 Kerjaya akademik 

Pada tahun 2016, beliau mengorak langkah dengan menceburi dunia akademik sebagai pensyarah di Fakulti Teknologi Kreatif dan Warisan (FTKW), Universiti Malaysia Kelantan. Pengalaman dan kepakaran yang dipelajari dan diperolehi sepanjang berada di industri dimanafaatkan sepenuhnya dalam pengajaran dan penyelidikan bidang animasi. Antara kursus yang dipertanggunjawabkan kepada beliau ialah:

 Sejarah & Prinsip Animasi
 Rekabentuk Konsep & Karekter
 Studio Animasi 2D
 Animasi Eksperimentasi

Zulkifly juga berpeluang menyumbang kepakaran dengan lantikan sebagai Pengurus Creative Accelerator Center (CAC), sebuah pusat keusahawanan kreatif inisiatif fakulti. CAC berperanan memacu keusahawanan kreatif pelajar dan warga fakulti khususnya dalam bidang pengajian masing-masing. Beliau turut diberi kepercayaan memangku dan menjalankan tugas sebagai Timbalan Dekan Pembangunan Pelajar dan Keusahawanan.

Beliau menyumbang kepakaran sebagai pensyarah sambilan di beberapa Universiti Awam dan Universiti Swasta seperti:

 Pensyarah Sambilan - Fakulti Komunikasi & Pengajian Media (FKPM) Universiti Teknologi MARA, 
 Pensyarah Sambilan - Fakulti Teknologi Kreatif dan Warisan (FTKW) UMK, 
 Pensyarah Adjung di Management & Science University (MSU), 
 Pensyarah Separuh Masa - Pusat Pengajian Diploma, Universiti Tun Hussein Onn Malaysia (UTHM),
 Pensyarah Sambilan - Universiti Kuala Lumpur (UniKL)
Pada Disember 2025, beliau kembali ke dunia akademia sebagai Pensyarah Kanan di Asia Pacific University.

 Kerjaya usahawan media 

Pada tahun 2021, beliau menubuhkan Zingy Media sebagai sebuah perniagaan tunggal. Kajian pasaran dan pembangunan platform penstriman kanak-kanak Zingy TV pada peringkat awal dijalankan secara sambilan. Walaupun dua prototaip awal pembangunan platform menemui kegagalan, usaha tersebut tetap diteruskan dan kini sedang dalam fasa pelaksanaan prototaip ke tiga dengan sasaran pelancaran platform laman sesawang pada Oktober 2025, diikuti aplikasi mudah alih pada Januari 2026.

Pada 24 September 2025, Zingy TV menyertai Cre8Fund Dana Mikro Kreatif Selangor bersempena Selangor Creative Economy Expo (SCEE 2025), dan berjaya muncul sebagai juara dengan membawa pulang hadiah utama bernilai RM20,000.

Filemografi

Berikut merupakan senarai animasi bersiri dan filem sepanjang penglibatan beliau di dalam industri animasi. Semakan turut boleh dilakukan melalui Internet Movie Database (IMDb) melalui pautan ini.
+TahunTajukStudioJenisPenglibatanPelakon SuaraPencapaianAnugerah2006Mustang Mama Football FeverInspideaAnimasi Bersiri PendekJunior Animator2006Milly MollyInspideaAnimasi BersiriJunior Animator2007Combo NinosInspideaAnimasi BersiriAnimator2007CookarinaInspideaAnimasi Bersiri PendekTeam Leader2008Mustang Mama Diehard Sport FanInspideaAnimasi Bersiri PendekAnimator2008Happy TogetherInspideaAnimasi Bersiri PendekTeam LeaderSamurai Crab2009Mat Kacau Animated SeriesInspideaAnimasi Bersiri PendekTeam Leader2009A Kind of MagicInspideaAnimasi BersiriAnimator2010Boo & MeInspideaAnimasi BersiriAnimator2010TripuraInspideaFilemSenior AnimatorWinnerFICCI Frames BAF (Best Animated Frames) Awards 20112011Arjun & The Adventure of Ice LotusInspideaFilemSenior Animator2011Sons of RamInspideaFilemTeam Leader2011Johnny Bravo Goes To BollywoodInspideaFilemAnimator2012Scary LarryInspideaAnimasi BersiriAssistant Animation Director2013HopscothersKap MediaPembentangan IdeaCreator, Writer2014Pak Pandir AnimatedKap MediaPembentangan IdeaCreator, Writer2016LolirockInspideaAnimasi BersiriAnimation Supervisor2019Alif & SofiaBlindspot StudiosAnimasi Bersiri PendekAnimation DirectorPapa Alif & Sofia2020Alif & Sofia X Captain GigiBlindspot StudiosIklanAnimation Director2021Alif & SofiaBlindspot StudiosAnimasi Bersiri PendekProduction ManagerPapa Alif & SofiaWinnerAsian Academy Creative Awards 2020Blindspot StudiosFinalistAnugerah Bintang Popular Berita Harian 20212021Walinong SariBlindspot StudiosFilem PendekProduction Manager2021Peppa Pig Nursery RhymesLil Critter WorkshopAnimasi PendekAssistant Animation Director2021Underdogs UnitedLil Critter WorkshopAnimasi BersiriAssistant Animation DirectorNominated2023 Quirino Awards - Best TV Series2021The Pillar of StrengthCreatvtoonFilem PendekSpecial Appearance Artist2022My Little Pony: Tell Your TaleLil Critter WorkshopAnimasi Bersiri PendekAnimation DirectorWinner2023 Kidscreen Award. Best Web/ App Series - Branded2022True LeavesZingy MediaAnimasi Bersiri PendekProducer, Director, Writer2022Periodic TownZingy MediaAnimasi Bersiri PendekProducer, Director, Writer2023Boddy BotInspideaAnimasi BersiriAnimation Supervisor2024The Sisters GrimmInspideaAnimasi BersiriAnimation Supervisor2025Orange CatInspidea2025Hana & MollyInspidea

 Sembang Animasi 
Sebagai seorang animator yang mempunyai minat yang mendalam dalam mendidik dan mengembangkan lagi ilmu animasi, Zulkifly menggunakan hastag #sembanganimasi di media sosial sebagai platform perkongsian ilmu. Saluran yang digunakan adalah seperti:

 Telegram Channel 
 YouTube Channel 
 Facebook Page
 Instagram

 Penerbitan Buku 
Beliau menerbitkan sebuah buku berjudul Produksi Animasi sebagai panduan dan rujukan pelajar dan bakat baharu animasi. Pengalaman beliau sepanjang aktif di industri dan akademik, perkongsian diskusi antara rakan pemain industri animasi dimuatkan di dalam buku tersebut. Ia dijangka diluncurkan pada November 2025.

 Pautan luar 

Zulkifly Amirudin di LinkedIn